elmodovar pictures: „Особен поглед” с „Хора-птици”
На 13 декември” от 15.00 ч. в рубрикта „Особен поглед” ще се представи номинирания в Кан 2014 френски филм на режисьорката Паскал Феран „Хора-птици”. Филмът е участник в т.нар. селекция на фестивала „Особен поглед” . Лекторията ще акцентира върху историята на фестивала в Кан. Модератор на събитието: Елица Матеева (театрален критик и режисьор).
„ХОРА-ПТИЦИ” - 2014
Паскал Феран е режисирала само 4 игрални филма, въпреки началото на своята кариера през 1983 г. През 2006 нейната екранизация върху романа на Д. Лорънс „Лейди Чатърлей” имаше добър прием сред публиката и критиката, но със сигурност „Хора-птици” ще остави трайна следа в съзнанието на зрителите. „Хора-птици” е необикновен филм. Странна история, която е разказана необичайно и задържа вниманието. „Хора-птици” започва с разказ за хората, които се разминават на летището или докато отиват на работа. Тези пътуващи или крачещи хора са интересни с вътрешните си монолози, но след това внезапно и на пръв поглед без никаква връзка се запознаваме с Гари и Одри. Той консултира огромни строителни проекти, а тя е студентка, която работи като камериерка в хотел от веригата „Хилтън”, обслужващ пътниците от летището. Какво се случва 24 часа по-късно? Възможните отговори на тази загадка ни подарява ексцентричният филм „Хора-птици”.
Публикувано от eli mateeva в 4:30